Տնօրեն Ա. Հովսեփյանի կողմից կարևորվել է ՀՀ կառավարության, ԱՄՆ կառավարության և ՀՀ-ում ԱՄՆ դեսպանության դերն ու նշանակությունը ՓԱԲ-ի ստեղծման, զարգացման և, որպես առաջատար դատափորձագիտական կառույցի, կայացման հարցում: Նա նաև նշել է, որ կազմակերպությունը, ՀՀ-ում հանդիսանալով առաջատար դատափորձագիտական կառույց և լինելով ENFSI լիիրավ անդամ, հաշվի առնելով դատափորձագիտական բնագավառի ներկայիս զարգացման միտումները, չսահմանափակվելով ունեցած բավարար գիտագործնական պոտենցիալով և նյութատեխնիկական հագեցվածությամբ, նպատակաուղղված է ձեռնարկել շարունակական բոլոր հնարավոր միջոցները՝ ՀՀ-ում դատափորձագիտական ոլորտի զարգացման և գործունեության պատշաճ մակարդակի ապահովման նպատակով, նպաստելու համար ՀՀ-ում քրեական հետապնդում և արդարադատություն իրականացնող մարմինների կողմից նշանակվող դատական փորձաքննությունների իրականացման պատշաճ որակի և արժանահավատ արդյունքների ապահովմանը: Հանդիպման ընթացքում ներկայացվել է Միջազգային գիտատեխնիկական կենտրոնի (ISTC) աջակցությամբ 2015թ-ի ընթացքում ՓԱԲ-ի պատվիրակության Ճապոնիա կատարած այցելության և կազմակերպությանը հետաքրքրող ոլորտներում Ճապոնիայի առաջավոր փորձին ծանոթացման արդյունքները՝ ընդգծելով իրականացվող առցանց կոնֆերանսների կարևորությունը: